ทองคำยังทำนิวไฮต่อเนื่อง
ราคาทองคำยังคงนิวไฮต่อเนื่อง ล่าสุดทองแท่งขายออกแตะ 27,100 รูปพรรณ  27,500 บาท
6 ก.ย. 2554

ราคาทองคำยังคงนิวไฮต่อเนื่อง ล่าสุดทองแท่งขายออกแตะ 27,100 รูปพรรณ  27,500 บาท 
สมาคมค้าทองคำ รายงานว่า ราคาทองคำแท่งในประเทศปรับตัวทำสถิติสูงสุดเป็นประวัติการณ์(นิวไฮ) อีกครั้ง ซึ่งเป็นไปตามสถานการณ์ราคาทองคำในตลาดโลกที่ปรับตัวเพิ่มขึ้น และการปรับตัวอ่อนค่าของเงินบาท สมาคมค้าทองคำประกาศราคาล่าสุดปรับขึ้นครั้งที่ 4 ของวัน เมื่อเวลา 12.54 น. ราคาทองคำแท่ง รับซื้ออยู่ที่บาทละ 27,000 ขายออกอยู่ที่บาทละ 27,100 ขณะที่ราคาทองรูปพรรณรับซื้ออยู่ที่บาทละ 26,605.80 ขายออกอยู่ที่บาทละ 27,500 ในระหว่างวันหลังเปิดตลาดราคาทองปรับขึ้นมาแล้ว 3 ครั้ง จากราคาเปิดตลาดเช้าที่ราคาทองคำแท่งรับซื้อเข้าบาทละ 26,800 ขายออกบาทละ 26,900 ราคาทองรูปพรรณรับซื้อเข้าบาทละ 26,408.72 ขายออกบาทละ 27,300